# **ОБЩИНА ХАДЖИДИМОВО**

# гр. Хаджидимово 2933, ул. “Димо Хаджидимов” № 46, обл. Благоевград, тел: 07528/8922; факс: 07528/8920

е-mail: obchtina\_Hadjidimovo@mail.bg

 **З А П О В Е Д**

**№ 196/05.10.2016 г.**

На основание чл. 44 ал. 2 от ЗМСМА, чл. 183, ал.3 от Изборния кодекс, във връзка с произвеждането на избори за президент и вицепрезидент на републиката и национален референдум на 06.11.2016 г.

**Н А Р Е Ж Д А М :**

За поставяне на агитационни материали , във връзка с произвеждането на избори за президент и вицепрезидент на републиката и национален референдум на 06.11.2016 г.

**Определям** в гр. Хаджидимово витрината на читалище „Яне Сандански”, а на сгради, огради и витрини – с разрешение на собственика или управителя на имота.

1. **Кметовете на кметства и кметските наместници да определят** със своя заповед местата за поставяне на агитационни материали на територията на населените места.
2. **Забранявам:**
	1. Унищожаването и заличаването на агитационните материали, поставени по определения в Изборния кодекс ред, до края на изборния ден;
	2. Публикуването и излъчването на анонимни материали, свързани с предизборната кампания;
	3. Използването на агитационни материали, които застрашават живота и здравето на гражданите, частната, общинската и държавната собственост и безопасността на движението;
	4. Използването на агитационни материали, които накърняват добрите нрави, честта и доброто име на кандидатите;
	5. Използването на държавния и общинския транспорт за предизборна агитация;
	6. Провеждането на предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала;
	7. Провеждането на предизборна агитация на работните места от лица на изборна длъжност в синдикалните и работодателските организации;
	8. Предизборна агитация на 05 ноември 2016г. ( 24 часа преди изборния ден и в изборния ден);
	9. Поставянето на агитационни материали на партии, коалиции и инициативни комитети в изборните помещения, както и на разстояние, по – малко от 50 метра от входа на сградата, в която е изборното помещение, през изборния ден и до края на гласуването;
3. **В срок до седем дни** след деня на изборите, партиите и коалициите от партии премахват поставените от тях агитационни материали по повод на вече приключилите избори.

 **При нарушение на горепосочените задължения, се налагат административни наказания съгласно ЗАНН и Изборния кодекс**.

Контролът по изпълнението на заповедта възлагам на секретаря на общината.

Настоящата заповед да се обяви на сайта на общината, да се направи достояние на кметовете, кметските наместници и срещу подпис да се връчи на общинските ръководства на политическите партии и коалиции и един екземпляр да се изпрати на РУП гр. Гоце Делчев.

 **ЛЮДМИЛ ТЕРЗИЕВ**

***КМЕТ НА ОБЩИНА ХАДЖИДИМОВО***